
Par pašvaldības līdzfinansējumu biedrības "Sagša” projektam “Gulbenes modes Gulbenes simtgadei”

Gulbenes novada pašvaldībā 2026.gada 28.jūlijā saņemts biedrības “Sagša”, reģ.nr. 40008352183 iesniegums (lietvedībā reģ.nr. GND/17.3/26/1901-), kurā tiek lūgts piešķirt līdzfinansējumu projektam “Gulbenes mode Gulbenes simtgadei” (projekta numurs 26-07-CL01-C0LA19.2203-000002), kas tika iesniegts vietējā rīcības grupā (biedrībā "SATEKA") un Lauku atbalsta dienestā apstiprināts 2026.gada 2.jūlijā ar lēmumu par projekta iesnieguma apstiprināšanu Nr. 07.26.008827. Projekta īstenošanas periods ir no 2026.gada jūlija līdz 2027.gada jūnijam. 
Projekta mērķis ir pilnveidot Gulbenes novada iedzīvotāju zināšanas un prasmes tradicionālo
un inovatīvo tekstila apstrādes tehniku izmantošanā.
Projekta ietvaros tiks īstenotas 6 mācību aktivitātes: “Tekstila dizaina domāšana”, “Darbs rokas aužamajās stellēs”, “Aušana digitālajās stellēs”, “Auduma batikošana”, “Māla rotu un aksesuāru veidošana” un “Apģērba modelēšana”, veicinot mūžizglītības piedāvājumu Gulbenes novadā un radot platformu tradicionālo un inovatīvo tehniku sintēzei. Projekta ietvaros mācību dalībnieki radīs unikālus apģērbus – no auduma izgatavošanas līdz šūšanai, tos prezentējot noslēguma modes skatē. Projektā tiks izceltas arī vietas unikalitātē balstītas tehnikas un pieejas – apģērbu dekorēšanā tiks izmantoti Jūlija Madernieka un Jūlija Straumes ornamenti, tiks iedzīvināts darbs Gulbenes Mākslas skolas digitālajās stellēs u.c.
Projekta attiecināmās izmaksas ir 3500,00 EUR (trīs tūkstoši pieci simti euro nulle centi), tajā skaitā publiskais finansējums 80% apmērā 2800,00 (divi tūkstoši astoņi simti euro nulle centi). Biedrība lūdz pašvaldības līdzfinansējumu projekta realizācijai 10% no kopējām attiecināmajām izmaksām jeb 350,00 EUR (trīs simti piecdesmit euro nulle centi) apmērā.
Ņemot vērā iepriekš minēto, pamatojoties uz Pašvaldību likuma 5.panta 1.daļu, kas nosaka, ka  pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, kā arī ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: PAR ___ (____), PRET ___ (____), ATTURAS ___ (____), Gulbenes novada pašvaldības dome NOLEMJ:
1. PIEŠĶIRT biedrības “Sagša” projekta “Gulbenes modes Gulbenes simtgadei” īstenošanai līdzfinansējumu 10 % apmērā no attiecināmajām izmaksām jeb 350,00 EUR (trīs simti piecdesmit euro nulle centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2027.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu. 
4. UZDOT Gulbenes novada Centrālās pārvaldes Kancelejas nodaļas kancelejas pārzinei lēmumu biedrībai “Sagša” nosūtīt uz e-pastu ilze.vanag@gmail.com.

